રૂપિયા 232 કરોડના બમરોલી અને ભટાર સુએઝ ટ્રીટમેન્ટ પ્લાન્ટના અંદાજો વધુ માહિતી માટે મુલતવી રાખનાર ગટર સમિતિના ચેરમેન અમિત રાજપુતે શાસકો- પક્ષની નારાજગી સહન કરવાનો વારો આવ્યો છે. એટલું જ નહીં, પાલિકાના ઈતિહાસમાં પ્રથમ વખત રેક્વિઝિશન મુજબ તાકીદે મીટિંગ યોજવા તેને હુકમ કરવામાં આવતાં વિવાદ સર્જાયો છે. ભાજપની ભાંજગડ પણ બાહર આવી છે. શનિવારે ગટર સમિતિનો રાઉન્ડ હતો. જોકે, સભ્યોમાં કોંગ્રેસના બે સભ્યો આવ્યા હતાં પરંતુ બાકીના છ ગેરહાજર રહેતાં કોરમના અભાવે રાઉન્ડ મુલતવી રહ્યો છે.